RITMO har toppmoderne lokaler og utstyr for lyd- og videoopptak, motion capture, sporing av øyebevegelser, fysiologiske målinger, diverse typer hjernescanning (EEG, MRI), rask prototypeutvikling og robotikk-laboratorier. Forskningsinfrastrukturen inkluderer blant annet: Verdensledende forskningsinfrastruktur for studier av menneskelig bevegelse i et omsluttende multimedia-oppsett. Samarbeider med norske og utenlandske sykehus og universiteter og består av ansatte med faglig kompetanse innenfor kognitiv og klinisk nevropsykologi og -vitenskap, samt kognitiv og biologisk ingeniørvitenskap. Bidrar til utvikling av intelligente systemer, både på et grunnforskningsnivå og i praktiske anvendelser.